Foto: Reuters Isroil harbiy mahkamasi Suriyaning Xoms viloyatidagi T-4 aviabazasiga berilgan raketa zarbasi haqidagi xabarlarga izoh berishdan bosh tortdi. Bu haqda RIA «Novosti» xabar qilmoqda. «Biz bunga izoh bermaymiz», - deya ma’lum qilgan agentlikka mahkama matbuot xizmati vakili. Eslatib o‘tamiz, avvalroq Suriya sharqidagi Xoms viloyatida joylashgan T-4 aviabazasi raketalar hujumiga uchragani xabar berilgandi. Suriya armiyasining Havo hujumidan mudofaa kuchlari avibazaga yo‘l olgan raketalarni o‘qqa tutgan. Al-Mayodin telekanali xabariga ko‘ra, Suriya harbiy obektiga hujum qilgan raketalar Livan hududi orqali O‘rta Yer dengizidan uchib kelgan.